ככל שיותר אנשים יתפקדו לנעם, כך תוכל המפלגה לפעול בעצמה גדולה יותר. מתפקד הוא אדם שהחליט לצאת מעמדת הצופה מן הצד שמוחא כפיים (“איך אבי מעוז נואם יפה! ברוך ה’ שהוא נכנס לכנסת, סוף סוף שומעים את האמת…”), לעמדת האקטיבית שאומרת: אני מבין שנעם היא התשובה לניסיונות להרוס את הזהות היהודית, ואני קם ומצטרף למפלגה. אני מסכים לשלם סכום סמלי, אני מכריז לעצמי ולמפלגה (לא צריך להכריז גם לאחרים – אם כי מומלץ כמובן…) שהיא הבית שלי ואני חלק ממנה. עמדה כזו מחזקת מאוד את התמיכה במפלגה, ואת התחושה (הנכונה) בציבור שמפלגת נעם חזקה ומצליחה.